钦定古今图书集成/明伦汇编/氏族典/第206卷 > 高瀌
## 钦定古今图书集成/明伦汇编/氏族典/第206卷 > 高瀌

按《胶州志》：“瀌，字心印，伟貌长须，声音洪亮。由恩选任
临城令，时城西门外河水为患，捐俸修堤三十馀丈，
民获以安。寻丁父艰，补安东令，平易近民。除镟棍，拂
监司刘若金指，左迁西安府经历，署篆三原，一尘不
染。寻升赣榆令。壬午大牧，长驱直入，所过城池俱陷，
瀌集士民固守。外援既绝，内力不支，城陷，衣冠拜阙”
死之。子国楹、孙燨同死焉。事闻，赠山东按察司佥事，
荫一子；国柱入监读书。